(EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele.

(2020/C 32/10)

Ez az értesítés (EU) 2019/33 felhatalmazáson alapuló bizottsági (1) rendelet 17. cikke (5) bekezdésének megfelelően kerül közzétételre.

ÉRTESÍTÉS STANDARD MÓDOSÍTÁS JÓVÁHAGYÁSÁRÓL

„Brachetto d’Acqui / ACQUI”

Hivatkozási szám: PDO-IT-A1382-AM04

Az értesítés időpontja: 2019.09.25.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. A borok leírása

Leírás és indokolás

A Brachetto d’Acqui vagy Acqui típusok csendes és pezsgő változatában a minimális összes savtartalom 5 g/l-ről 4,5 g/literre módosul.

Ezenkívül a pezsgő változatban a minimális cukormentes kivonat 18 g/l-ről 17 g/l-re csökken.

Indokolás:

Az éghajlati viszonyok változása befolyásolta a szőlők növényfejlődési szakaszait és érési folyamatát – gyakran előfordul, hogy a szőlő korábban beérik és a mustok, ennek következtében pedig a borok savtartalma is csökken. Ezért szükség volt a minimális összes savtartalom szintjének csökkentésére 0,5 gramm/literrel.

A minimális cukormentes kivonat 1 gramm/literrel való csökkentése a hivatalos módszerre vonatkozó formális módosítás, a korábbi nettó szárazanyag-tartalomhoz képest.

A módosítás az egységes dokumentum 1.4 szakaszára és a termékleírás 6. pontjára vonatkozik.

2. Borkészítési terület és palackozás

Leírás és indokolás

a) újrafogalmazásra kerülnek a borkészítési területre és a palackozásra vonatkozó rendelkezések és a vonatkozó eltérések, a termékleírás 5. cikkének (1) és (11) bekezdésében előírt valamennyi művelet ugyanazon cikk (1) és (2) bekezdésébe kerül;

b) az összes borkészítési/feldolgozási művelet – a hatályos EU jogszabályokban előírt eltérésnek megfelelően – Piemont tartomány teljes területén, továbbá Asti, Cuneo és Alessandria megyékben megengedetté válik;

c) a másodlagos erjesztés az extrabruttól a demisec-ig terjedő cukortartalommal rendelkező Brachetto d’Acqui vagy Acqui pezsgőfajtákra korlátozva – a hatályos EU jogszabályokban előírt eltérésnek megfelelően – engedélyezésre került Liguria, Lombardia, Emilia Romagna és Val d’Aosta tartományok közigazgatási területén.

Indokolás:

a) és b). Olyan formális módosításokról van szó, amelyek az Európai Unió hatályos jogszabályaival összhangban egységes és következetes módon írják le a borkészítésre/feldolgozásra és palackozásra, valamint a különböző bortípusok esetében engedélyezett eltérésekre vonatkozó rendeleteket.

c) Annak a területnek a kiterjesztésére, ahol csupán néhány pezsgőfajta esetében a borkészítés eltéréssel engedélyezett, azzal a céllal kerül sor, hogy a termelők számára az új piaci igényeknek megfelelő új lehetőségeket kínáljon.

A módosítások az egységes dokumentum 1.9. pontját (további feltételek) és a termékleírás 5. cikkét érintik.

3. Címkézés

Leírás és indokolás

Az ellenőrzött és garantált eredetmegjelöléssel ellátott „Brachetto d’Acqui” vagy „Acqui” borok és „Brachetto d’Acqui” vagy „Acqui” pezsgők megnevezésében vagy kiszerelésén a cukortartalmat a továbbiakban már nem kell kötelezően a megnevezéshez használt karakterektől eltérő karakterekkel feltüntetni.

Indokolás: Megszűnik egy korlátozás és ez nagyobb szabadságot biztosít a termelőknek az etikett grafikai megjelenésének megválasztásában.

A módosítás az egységes dokumentum 1.9 pontját (további feltételek) és a termékleírás 7. cikkét érinti.

EGYSÉGES DOKUMENTUM

1. A termék elnevezése

Brachetto d’Acqui

Acqui

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

6. Illatos minőségi pezsgő

4. A bor(ok) leírása

Brachetto d’Acqui vagy Acqui

A Brachetto szőlőből előállított bor karakteres és kiváló aromája az alkalmazott borkészítési módszertől függően többé vagy kevésbé határozott formában jut kifejezésre. A szőlőt Piemont tartományban egy jól körülhatárolt területen, Asti és Alessandria megyék között 26 településen termesztik.

Fogyasztási jellemzők:

Szín: közepesen intenzív és világos gránátszínbe hajló rubinvörös vagy rózsaszín vagy rozé;

Illat: karakteres, nagyon gyengéd, néha gyümölcsös és az alacsonyabb cukortartalmú változatokban fűszeresbe hajló;

Zamat: gyengéd, karakteres, a száraztól az édesig.

Minimális összes alkoholtartalom térfogatszázalékban: 11,50% térfogatszázalék; ebből legalább

5,00% térfogatszázalék a tényleges alkoholtartalom

Minimális cukormentes kivonat: 18,0 g/l

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 5,0 Minimális összes savtartalom 4,5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

Brachetto d’Acqui vagy Acqui pezsgő

A Brachetto szőlőből előállított bor karakteres és kiváló aromája az alkalmazott borkészítési módszertől függően többé vagy kevésbé határozott formában jut kifejezésre. A szőlőt Piemont tartományban egy jól körülhatárolt területen, Asti és Alessandria megyék között 26 településen termesztik.

Fogyasztási jellemzők:

Hab: finom tartós;

Szín: közepesen intenzív és világos gránátszínbe hajló rubinvörös vagy rózsaszín vagy rozé;

Illat: karakteres, gyengéd, néha gyümölcsös és az alacsonyabb cukortartalmú változatokban fűszeresbe hajló;

Zamat: gyengéd, karakteres, az extra bruttól az édesig,

Minimális összes alkoholtartalom térfogatszázalékban: 12,00% térfogatszázalék; ebből legalább

6,00% térfogatszázalék a tényleges alkoholtartalom minimális cukormentes kivonat: 17 g/l

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 6,0 Minimális összes savtartalom 4,5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

Brachetto d’Acqui vagy Acqui passito

Édes aromás bor, amelynek szőlőjét Piemont tartományban egy jól körülhatárolt területen, Asti és Alessandria megyék csupán 26 településén termesztik.

Fogyasztási jellemzők

Szín: közepesen intenzív, néha gránátszínbe hajló rubinvörös;

Illat: pézsmás, nagyon gyengéd, a Brachetto szőlőfajtára jellemző illat időnként fás jegyekkel;

Zamat: édes, pézsmás, harmonikus, bársonyos íz időnként fás jegyekkel;

Minimális összes alkoholtartalom térfogatszázalékban: 16,00 térfogatszázalék

minimális cukormentes kivonat: 20 g/l

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 11,0 Minimális összes savtartalom 4,5 gramm/liter borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

5. Borkészítési eljarasok

a) Alapvető borászati eljárások

NINCSENEK

b) Maximális hozamok

Brachetto d’Acqui vagy Acqui, a pezsgő és a passito változat is

8000 kilogramm szőlő hektáronként

6. Körülhatárolt földrajzi terület

Az ellenőrzött és garantált eredetmegjelöléssel ellátott (DOCG) „Brachetto d’Acqui” vagy „Acqui” borok készítéséhez használt különféle szőlőfajtákat Piemont tartományban, az Asti és Alessandria megyék közötti 26 településen kell termeszteni, ezek pedig:

Asti megye:

a következő települések teljes közigazgatási területe: Vesime, Cessole, Loazzolo, Bubbio, Monastero Bormida, Rocchetta Palafea, Montabone, Fontanile, Mombaruzzo, Maranzana, Quaranti, Castel Boglione, Castel Rocchero, Sessame, Castelletto Molina, Calamandrana, Cassinasco, továbbá Nizza Monferrato településnek kizárólag a Belbo pataktól jobbra elterülő része;

Alessandria megye:

a következő települések teljes közigazgatási területe: Acqui Terme, Terzo, Bistagno, Alice Bel Colle, Strevi, Ricaldone, Cassine, Visone.

7. Fontosabb borszőlőfajták

Brachetto N.

8. A kapcsolat(ok) leírása

Brachetto d’Acqui vagy Acqui DOCG

A „Brachetto d’Acqui” DOCG borok tulajdonságait elsősorban a termesztési terület, Alto Monferrato határozza meg. Ezen a területen, amely Asti és Alessandria megye között 26 településre van felosztva, Nizza Monferrato környékén agyagos talaj, míg Acquesében homokos és iszapos talaj található. Ezek a tulajdonságok egyértelműen és jelentősen befolyásolják a termesztett szőlő és a belőle származó borok illatárnyalatait.

A terület sajátos morfológiája, éghajlati jellemzői, adottságai és borászati hagyományai együttesen lehetővé tették, hogy az évek során kiválasztásra kerüljön az itteni környezethez a legjobban alkalmazkodó szőlőfajta: a Brachetto.

1817-ben a természettudós Gallesio „HÍRES BOR”-ként („VINO CELEBRE”) határozta meg és desszertbornak minősítette, amely alkoholos, fakó színű és idővel a Portói vagy a Xeres bor ízvilágára hasonlít; beszámolt továbbá arról, hogy a Brachetto édes és pezsgő változatai ismertek és sikeresek a dél-amerikai piacokon: mindebből arra következtethetünk, hogy azokban az időkben e borokat egyáltalán nem elhanyagolható mennyiségben készítették. Az első hivatalos meghatározás 1922-ből származik Garino Canina, e bor igazi tudományos szakértője tollából „A luxusborok közül a Brachetto az édes és aromás vörösborok kategóriájába tartozik: egy különleges illattal, közepes alkohol- és cukortartalommal rendelkező, kissé fakó színű bor, amelyet többnyire gyöngyözőbor és pezsgő formájában fogyasztanak …”

A Canina által szolgáltatott, történelmi szempontból nagyon fontos információk közül az egyik legérdekesebb az, hogy a Brachetto fajta elsősorban Acqui és Nizza Monferrato járásokban terjedt el, viszont csupán 500 hl bort állítottak elő a piac számára.

Vajon mi az oka annak, hogy szinte eltűnt egy olyan bor, amelyet alig 50 évvel korábban nagy mennyiségben exportáltak?

A filoxéra megjelenése az első világháború végén elpusztította a szőlőültetvényeket: a szőlősgazdák az újratelepítés során más olyan szőlőfajtákat részesítettek előnyben, amelyek jobban igazodtak a piaci irányzatokhoz – e szőlőfajta rovására, amely különleges figyelmet és gondoskodást igényelt. Így kezdődött az álom másodszori megvalósítása. A megújulásra a közelmúltban került sor: Az ’50-es évek környékén Dél-Piemont dombjain, ahol a termesztést e fajta kedvelői réspiaci termékként kis mennyiségben folytatták, egy hagyománytisztelő, ámde előrelátó gazda, bizonyos Arturo Bersano, kifejlesztett egy Brachetto pezsgőt a Charmat-módszerrel, autoklávban történő feldolgozással. Innentől kezdve folytatódott a Brachetto sikertörténete a nagynevű aromás borok között, amelyektől sajátos tulajdonságai és a legkifinomultabb ízléssel rendelkező borkedvelők elismerése különbözteti meg. A Brachettónak azonban a nem édes változat készítésében is hagyománya van, amint azt igazolják az 1900-as évek eleje óta Strevi, Alto Monferrato, Acqui Terme környékén előállított nem édes változatok, a Spinola Pincészet borversenyeken is kiválasztott félszáraz változata (Brachetto d’Acqui félszáraz rozé 1987 és Brachetto száraz 1964); ezt a bort a Barolo & Co folyóirat is megemlíti (1985), mint „jellegzetesen helyi szőlőfajtát, amelynek a száraz változatát is forgalmazzák” és hivatkozik a száraz Brachetto történelmi bizonyítékára „a nyolcvanas években Carlo Lazzeri Enoteca Regionale di Acqui Terme e Vino borozójában a Spinola Pincészet száraz Brachettóját iszogattam” elsősorban aperitifként, amely a nem túl édes, könnyű ízének köszönhetően nagyon kedvelt volt. Ezekben az években a száraz Brachettót borversenyeken is kiválasztották Acqui Termé-ben.” A kísérleteknek köszönhetően 2008-tól száraz és illatos pezsgőként, 100%-ban Brachetto szőlőből állítják elő és „elismert és helyben fogyasztott, illetve réspiaci termékként Japánba, Dél-Koreába és az USÁ-ba exportált termék”-ként ismeretes.

9. További alapvető feltételek (csomagolás, címkézés, egyéb követelmények)

A meghatározott földrajzi területen való előállítás tekintetében biztosított eltérés

Jogi keret:

Az uniós jogszabályokban

A további feltétel típusa:

A meghatározott földrajzi területen való előállítás tekintetében biztosított eltérés

A feltétel leírása:

A szőlő szárítása, a mustkészítés, a borkészítés, a másodlagos erjesztés műveletei a körülhatárolt előállítási területen kívül Piemont tartomány teljes területén is engedélyezettek.

Ezenkívül az extrabruttól a demisec-ig terjedő cukortartalommal rendelkező Brachetto d’Acqui vagy Acqui pezsgőfajtákra korlátozva a másodlagos erjesztést – az Európai Unió hatályos jogszabályaival összhangban – Liguria, Lombardia, Emilia Romagna és Val d’Aosta tartományok közigazgatási területén is el lehet végezni.

Palackozás a körülhatárolt földrajzi területen belül

Jogi keret:

Az uniós jogszabályokban

A további feltétel típusa:

Palackozás a körülhatárolt földrajzi területen belül

A feltétel leírása:

A palackozást a termesztési területen belül kell elvégezni, beleértve azokat a területeket is, ahol a borkészítés/feldolgozás eltéréssel engedélyezett.

Ez az előírás az Európai Unió jogszabályaival összhangban a Brachetto d’Acqui vagy Acqui OEM borok minőségének és imázsának megóvására irányul, garantálva e borok eredetét és biztosítva a kapcsolódó ellenőrzések hatékonyságát és időbeni elvégzését. E feltételek jobban biztosíthatók, ha a palackozásra a térségben kerül sor, mivel a szállításra és a palackozásra vonatkozó összes műszaki előírás alkalmazásával és betartásával a termesztési területen működő vállalatok lettek megbízva.

Ezenkívül az illetékes szervezet által alkalmazott ellenőrzési rendszer – amelynek a gazdasági szereplők a termesztés/előállítás minden szakaszában alá vannak rendelve – a körülhatárolt területen belül hatékonyabb.

Címkézési adatok

Jogi keret:

A nemzeti jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

Az ellenőrzött és garantált eredetmegjelöléssel ellátott „Brachetto d’Acqui” vagy „Acqui” borok és „Brachetto d’Acqui” vagy „Acqui” pezsgők megnevezésében vagy kiszerelésén a cukortartalmat nem szabad a megnevezéssel egy sorban feltüntetni; ezenkívül a cukortartalmat jelölő karakterek mérete nem lehet nagyobb, mint a megnevezéshez használt karakterek mérete.

A termékleíráshoz vezető link

https://www.politicheagricole.it/flex/cm/pages/ServeBLOB.php/L/IT/IDPagina/14376

(1) HL L 9., 2019.1.11., 2. o.